इभा मेरी

**नेटाली मेरी कोइल** (जन्म:१९ सेप्टेम्बर १९८४) व्यावसायिक रूपमा नेटाली इभा मेरीको नामले परिचित, एक व्यावसायिक अमेरिकी महिला कुस्ती खेलाडी, अभिनेत्री तथा मोडल हुन्।

सन् २०१३ मा उनले डब्ल्युडब्ल्युईसँगको आवद्ध पत्रमा हस्ताक्षर गरेकी थिइन् भने उनले तात्कालिक समयमा उक्त पदोन्नति अन्तर्गत अमेरिका स्थित फ्लोरिडामा आफ्नो कुस्ती कार्यकाललाई अगाडि बढाएकी थिइन्। सन् २०१३ मा उनले डब्ल्युडब्ल्युईको मुख्य कार्यक्षेत्रमा पर्दापण गरेकी थिइन् भने उनले तत्कालका समयमा द बेलन टुइन्सी प्रबन्धकको रूपमा नियुक्त भएकी थिइन् भने उनी पछि डब्ल्युडब्ल्युई द्वारा निर्माण गरिएको वास्तविक टेलिश्रृङ्खला टोटल डिभासीको एक पत्रको रूपमा स्थापित भएकी थिइन्। सन् २०१५ को मध्य तिर उनले डब्ल्युडब्ल्युईको विकासशील क्षेत्र एनएक्सटीमा पनि केही कुस्ती खेलहरू खेलेकी थिइन्। सन् २०१६ को अप्रिल महिनामा उनी पुनः डब्ल्युडब्ल्युईको मुख्य कार्यक्षेत्रमा आवद्भ भएकी थिइन् भने उनी सन् २०१६ को सुपरस्टार सेक अफ अन्तर्गत डब्ल्युडब्ल्युईको स्म्याकडाउनमा सरुवा भएकी थिइन्। मेरीले सन् २०१७ अगष्टमा डब्ल्युडब्ल्युईबाट अवकाश लिएकी थिइन्।

## डब्ल्युडब्ल्युई 
### मुख्य कार्यक्षेत्र (सन् २०१३–२०१५) 
सन् २०१३ मा उनले डब्ल्युडब्ल्युईसँगको आवद्ध पत्रमा हस्ताक्षर गरेकी थिइन् भने उनले तात्कालिक समयमा उक्त पदोन्नति अन्तर्गत अमेरिका स्थित फ्लोरिडामा आफ्नो कुस्ती कार्यकाललाई अगाडि बढाएकी थिइन्। सन् २०१३ को मे महिनामा उनले डब्ल्युडब्ल्युईको मुख्य कार्यक्षेत्रमा पर्दापण गर्दै ई! द्वारा सञ्चालन गरिएको एक वास्तविक टेलिश्रृङ्खला टोटल डिभासको एक प्रमुख पात्रको रूपमा आफूलाई स्थापित गराएकी थिइन्। जुलाई १ का दिन आयोजित डब्ल्युडब्ल्युई *र*को एक श्रृङ्खलामा उनले मुख्य कार्यक्षेत्रमा पर्दापण टोटल डिभासका अन्य महिला कुस्ती खेलाडीको साथमा पर्दापण गरेकी थिइन्। जुलाई ४ का दिन आयोजित सुपरस्टारको एक श्रृङ्खलामा मेरीले नेटालियासँग सहकार्य गर्दै नेयोमीलाई पराजित गर्न सफल भएकी थिइन्। २२ जुलाईका दिन आयोजित डब्ल्युडब्ल्युई *र*को एक श्रृङ्खलामा टोटल डिभास कार्यक्रमका सबै सदस्यहरूले द मिज द्वारा सञ्चालन मिज टिभीमा भाग लिएका थिए जहाँ मेरीले जेरी द किङ ल्वयरलाई थप्पड लगाएकी थिइन्। सन् २०१३ को जुलाईमा टोटल डिभास कार्यक्रम प्रसारण सुरु गरिए पछि उक्त कार्यक्रमका सदस्य द बेला टुइन्सको नेटालियासँग द्वन्द्व चलेको थियो। इभा मेरीले पछि छ महिला ट्याग टिम खेलमा भाग लिएकी थिइन् जहाँ मेरीको टोलीले जित हासिल गर्न सफल भएका थिए। सन् २०१३ नोभेम्बरमा द टोटल डिभासको सामना ट्रु डिभाससँग (अलिसा फक्स, अक्साना, एजे ली, क्याटलिन, रोजा मिन्डेज) एक परम्परागत निस्कासन खेलमा भएको थियो जुन सन् २०१३ को सरभाइभर सिरिज नामक एक वार्षिक कार्यक्रममा आयोजना गरिएको थियो।

तीन महिनाको अस्थायी अवकाश पछि सन् २०१४ फेब्रुअरी १४ मा दिन मेरी डब्ल्युडब्ल्युईको स्म्याकडाउनमा फिर्ता भएकी थिइन् जहाँ उनले एकल खेलमा अलिसा फक्सलाई हराउन सफल भएकी थिइन्। सन् २०१४ को सुरुवाती महिनाहरूमा मेरी विभिन्न एकल तथा ट्याग टिम खेलहरूमा भाग लिन सुरु गरेकी थिइन् जस अन्तर्गत उनले फरकफरक ट्याग टिम खेलहरूमा एजे लि र टमिना स्नुकालाई पराजित गर्न सफल भएकी थिइन्। सन् २०१४ अप्रिल ६ का दिन आयोजित डब्ल्युडब्ल्युईको सबैभन्दा ठूलो वार्षिक कार्यक्रममा मेरीले भाग लिएकी थिइन्। सन् २०१४ को मे महिनामा उनको र भर्खरै डब्ल्युडब्ल्युईको मुख्य कार्यक्षेत्रमा पर्दापण गरेकी समर रे बीच द्वन्द्व चलेको थियो जसको फलस्वरूप उनीहरू बीचको खेल २६ मे २०१४ का दिन आयोजित *र*को एक श्रृङ्खलामा आयोजना गरिएको जहाँ जहाँ मेरीले जित हासिल गर्न सफल भएकी थिइन्। 

इभा मेरीको पछि तात्कालिक डब्ल्युडब्ल्युई डिभास विजेता एजे लिसँग द्वन्द्व चलेको थियो जहाँ उनीहरूको बीचको खेल फरकफरक श्रृङ्खलाका *र* र स्म्याकडाउनमा आयोजना गरिएको थियो जसमा मेरी लिसँग पराजित भएकी थिइन्। स्टेफ्नी म्याकमेनको द बेला टुइन्ससँग द्वन्द्व चलिरहेका बेला मेरीले म्याकमेनसँग सहकार्य गरेकी थिइन्। ७ अगष्ट २०१४ का दिन आय‍जित एनएक्सटीको एक श्रृङ्खलामा मेरीले उक्त पदोन्नति अन्तर्गत आफ्न‍ पहिलो उपस्थिति जनाएकी थिइन् जहाँ उनले बेइलीसँग एकल खेलमा पराजित भएकी थिइन्। मेरीफे ११ अगष्टका दिन आयोजित *र* र १५ अगष्टका दिन आयोजित स्म्याकडाउनको एक श्रृङ्खलामा डिभास विजेता एजे लिसँग उपाधि रहित् खेल खेलेकी थिइन् जहाँ उनले पेइजको सहयोगमा दुवै खेल जित्न सफल भएकी थिइन्।

एक महिनाको अस्थायी अवकाश पश्चात् ९ नोभेम्बर २०१४ मा मेरीले उनी चोट मुक्त भएको जानकारी आफ्नो व्यक्तिगत इन्स्टाग्राम खाता मार्फत गराएकी थिइन्। सन् २०१५ जनवरी १५ मा दिन सार्वजनिक गरिएको टोटल डिभासको एक श्रृङ्खलामा उनको चोटको बारेमा केही सामग्रीहरू राखिएको थियो। इभा मेरी सन् २०१५ मार्च ९ का दिन आयोजित *र*को एक श्रृङ्खलामा फर्किएकी थिइन् भने उनले एजे लि र समर रे बीच खेल चलिरहँदा रेलाई सहयोग गरेकी थिइन्। उन पछि पुनः उनक‍ ट्याग टिम साथी ब्रायन केन्ड्रिकसँग प्रशिक्षण लिनमा लागि डब्ल्युडब्ल्युईबाट अस्थायी अवकाश लिएकी थिइन्। 

### एनएक्सटी (सन् २०१५–२०१६) 
सन् २०१५ जुन ३ का दिन आयोजित एनएक्सटीको एक श्रृङ्खलामा मेरीले उक्त पदोन्नति अन्तर्गत उनको पहिलो उपस्थिति जनाएकी थिइन् जहाँ उनले अबदेखि एनएक्सटीक‍ महिला विभागमा कुस्ती खेल्ने जानकारी गराएकी थिइन्। एनएक्सटीका महाप्रबन्धक विलियम रिगलले सन् २०१५ जुन २४ का दिन आयोजित एनएक्सटीको एक श्रृङ्खलामा मेरी एनएक्सटीमा कुस्ती खेल्नका लागि तयार रहेको जानकारी सञ्चार माध्यमहरूलाई गराएका थिए। जुलाई २२ का दिन आयोजित एनएक्सटीको एक श्रृङ्खलामा मेरीले उक्त पदोन्नतिका लागि उनको पहिलो खेल केइसीको विरुद्धमा खेलेकी थिइन् जहाँ उनले केइसीलाई पराजित गर्न सफल भएकी थिइन्। मेरीले पछि उक्त पदोन्नतिका लागि अन्य खेलहरू खेल्न पनि सुरु गरेकी थिइन् भने तात्कालिक समयमा उनको एनएक्सटीकी एक महिला कुस्ती खेलाडी कार्मेलासँग द्वन्द्व चलेको थियो जसकारण उनीहरू बीचको खेफ अगष्ट २६ का दिन आयोजित एनएक्सटीको एक श्रृङ्खलामा जारी गरिएको थियो जहाँ मेरीले कार्मेलालाई पराजित गर्न सफल भएकी थिइन्। इभा मेरीले पछि बिली के, कार्मेला तथा लिभ मोर्गेन जस्ता महिला कुस्ती खेलाडीहरूलाई एकल खेलमा पराजित गर्दै एक अपराजित यात्रा कायम गरेकी थिइन्। १८ नोभेम्बर २०१५ का दिन आयोजित एनएक्सटीको एक श्रृङ्खलामा मेरीले तात्कालिक एनएक्सटी महिला विजेता बेइलीलाई उनको उपाधिका लागि चुनौती दिएकी थिइन् भने उनले चुनौती दिएको अर्को हप्ता महिला उपाधिका लागि एक खेल प्राप्त गरेकी थिइन् जुन खेलमा उनी महिला विजेता बेइलीसँग पराजित भएकी थिइन्। 

सन् २०१६ जनवरी १३ का दिन आयोजित एनएक्सटीको एक श्रृङ्खलामा महिला उपाधिका लागि पहिलो दावेदार बन्नका लागि मेरीले एक महिला ब्याटल रोयल खेलमा भाग लिएकी थिइन् जुन खेल कार्मेलाले जितेकी थिइन्। फेब्रुअरी १० का दिन आयोजित एनएक्सटीको एक श्रृङ्खलामा मेरीले कार्मेलालाई आक्रमण गरेकी थिइन्। २४ फेब्रुअरीका दिन आयोजित एनएक्सटीको एक श्रृङ्खलामा नाया ज्याक र इभा मेरीको टोलीले बेइली र कार्मेलालाई पराजित गर्न सफल भएका थिए। केही महिनाको अस्थायी अवकाश पछि मेरी पुनः एनएक्सटीमा फिर्ता भएकी थिइन् भने २७ अप्रिलका दिन आयोजित एनएक्सटीक‍ एक श्रृङ्खलामा उनक‍ सामाना तात्कालिक एनएक्सटी महिला विजेता आस्कासँग भएको थियो जहाँ उनी आस्कासँग पराजित भएकी थिइन् जुन उनको उक्त पदोनका लागि अन्तिम खेल थियो। 

### मुख्य कार्यक्षेत्रमा फिर्ता (सन् २०१६–२०१७) 
सन् २०१६ मार्च २८ का दिन आयोजित *र*को एक श्रृङ्खलामा मेरी पुनः डब्ल्युडब्ल्युईक‍ मुख्य कार्यक्षेत्रमा फर्किएकी थिइन् जहाँ उनले नेय‍मी, टमिना, एमा र समर रेको विरुद्धमा टोली टोटल डिभासमा आवद्ध भएकी थिइन्। सन् २०१६ अप्रिल ३ का दिन आयोजित डब्ल्युडब्ल्युईक‍ सबैभन्दा ठूलो वार्षिक कार्यक्रमको सुरुवाती खेलमा १० महिला ट्याग टिम खेल आयोजना गरिएको थियो जहाँ टोटल डिभास टोलीको (ब्रि बेला, निकी बेला, अलिसा फक्स, नेटालिया र पेइज)सामना टोली ब्याड र ब्लन्डसँग (नेय‍मी, टमिना, लाना, एमा र समर रे) भएको थियो जुन खेलमा जिता हासिल गर्न सफल भएको थियो। केही महिनाको अस्थायी अवकाश पछि मेरी सन् २०२६ को डब्ल्युडब्ल्युई ड्राफ्ट अन्तर्गत स्म्याकडाउनमा आवद्भ भएकी थिइन्। मेरी स्म्याकडाउनमा सरुवा भएपछि उनले उक्त पदोन्नतिका लागि पहिलो उपस्थिति सन् २०२६ जुलाई २६ का दिन जनाएकी थिइन्। अगष्ट १८ मा दिन उनलाई डब्ल्युडब्ल्युई द्वारा ३० दिनको खेल खेल्नका लागि रोक लगाइएक‍ थियो। सन् २०१७ अगष्ट ४ का दिन उनले डब्ल्यूडब्ल्यूबाट अवकाश लिएकी थिइन्।

## सन्दर्भ सामग्री 
## बाह्य कडीहरू 
* 
* 
* 
* 

श्रेणी:सन् १९८४ मा जन्म